

**ข่าวประชาสัมพันธ์**

14 พฤษภาคม 2567

**บสย. ร่วมงาน Money Expo 2024 Bangkok**

**ครั้งแรก! ออกบูธแฟรนไชส์ สร้างโอกาสเป็นเจ้าของธุรกิจ**

**ขนโครงการค้ำประกัน พร้อมโปรโมชั่น ช่วย SMEs เข้าถึงแหล่งทุน**

**บสย. ขนโครงการค้ำประกันสินเชื่อ ร่วมงาน** [**MONEY EXPO 2024 BANGKOK**](https://moneyexpo.net/tag/money-expo-2024-bangkok/) **จัดเต็ม 4 โอกาส “เติมทุน-เริ่มต้น-เติมความรู้-ให้สังคม” ตอบโจทย์ SMEs และลูกค้า เปิดบูธให้คำปรึกษา SMEs พร้อมโปรโมชั่น “บสย. จัดให้” ฟรี! ค่าดำเนินการค้ำประกัน เมื่อลงทะเบียนและยื่นขอคำประกันสินเชื่อในงาน ครั้งแรก! นำลูกค้า บสย. ออกบูธในโซน Franchise SMEs สร้างโอกาสผู้ต้องการเริ่มต้นธุรกิจ ห้ามพลาด! บสย. จัดใหญ่ตลอด 4 วัน ตั้งแต่ 16-19 พ.ค. 2567 ชาเลนเจอร์ 2-3 อิมแพ็ค เมืองทองธานี**

**นายสิทธิกร ดิเรกสุนทร** กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ปีนี้ บสย. เข้าร่วมงาน [MONEY EXPO 2024 BANGKOK](https://moneyexpo.net/tag/money-expo-2024-bangkok/) โดยจัดยิ่งใหญ่ ภายใต้แนวคิด **“SMEs for All โอกาสธุรกิจ เป็นของทุกคน”** มุ่งตอบโจทย์ผู้ประกอบการ SMEs สามารถเข้าถึงแหล่งเงินทุนได้มากขึ้น โดยเปิดบูธให้คำปรึกษาผู้ประกอบการ SMEs ระดมผู้เชี่ยวชาญจากศูนย์ที่ปรึกษาทางการเงิน SMEs (บสย. F.A. Center) พร้อมให้คำปรึกษา แนะนำ และให้ความช่วยเหลือด้านการเงิน และการดำเนินธุรกิจ โดยจัด **โปรโมชั่นสุดพิเศษ** **“บสย. จัดให้”** ให้กับผู้ประกอบการ SMEs ฟรี! ค่าดำเนินการค้ำประกัน เมื่อลงทะเบียนที่บูธ บสย. ในงาน และธนาคารส่งคำขอประค้ำประกันให้กับ บสย. ภายใน 31 สิงหาคม 2567 ช่วย SMEs เริ่มต้นเป็นเจ้าของธุรกิจได้ง่ายขึ้น

นอกจากนี้ **เป็นครั้งแรกที่ บสย. ร่วมเปิดบูธในโซน Franchise SMEs**โดยนำผู้ประกอบการ เจ้าของธุรกิจแฟรนไชส์ 2 ราย ซึ่งเป็นลูกค้าที่ บสย. ให้การค้ำประกัน ได้แก่ ผู้ผลิตและจำหน่ายหมูทอด ไก่ทอด แบรนด์ “หมูทอดในตำนาน” และ ซอสปรุงรสแปรรูป แบรนด์ “หมีปรุง” เข้าร่วมงาน เพื่อแนะนำธุรกิจและให้ความรู้แก่ผู้ที่สนใจลงทุน โดยจัดโปรโมชั่นสุดคุ้ม เฉพาะงานนี้! เมื่อซื้อซอส “หมีปรุง” 3 ถุง จากราคาเต็ม 547 บาท เหลือเพียง 499 บาท แถมผ้ากันเปื้อนพร้อมหมวกแม่ค้า และ ฟรี! เครื่องมือขายกะเพราเดลิเวอรี่ มูลค่า 5,000 บาท ส่วน “หมูทอดในตำนาน” เพียงจองแฟรนไชส์ในงานนี้ รับส่วนลด 10,000 บาท กับ 2 แพ็กเกจในราคาพิเศษ 1.ชุดพร้อมขาย มูลค่า 44,900 บาท 2.ชุดจัดเต็ม มูลค่า 64,900 บาท (แนะนำทำเลให้)

พิเศษ! สำหรับผู้ที่มาเยี่ยมชม และร่วมกิจกรรม ที่บูธ บสย. โดยการ**เพิ่มเพื่อนใน LINE OA @tcgfirst** รับทันทีของที่ระลึก หรือส่วนลดในการซื้อสินค้า จากร้านหมีปรุง และร้านหมูทอดในตำนาน

ตลอดการจัดงาน บสย. พร้อมตอกย้ำแนวคิด **“SMEs for All โอกาสธุรกิจ เป็นของทุกคน”** โดยเปิด 4 โอกาส ที่ทุกคนห้ามพลาด! ได้แก่

**1. โอกาสเติมทุน** นำเสนอโครงการค้ำประกันสินเชื่อรายสถาบันการเงิน หรือ Bilateral 7 (BI 7) ช่วยเหลือ SMEs ทุกกลุ่มเข้าถึงสินเชื่อง่ายขึ้น และโครงการค้ำประกันสินเชื่อ “บสย.- ออมสิน Re-Nano” ช่วยเหลือลูกหนี้กลุ่มสินเชื่อนาโนไฟแนนซ์ (Nano Finance) กลุ่มอาชีพอิสระ ผู้ประกอบการรายย่อย พ่อค้า แม่ขาย ลดต้นทุนผู้ประกอบการ โดยฟรีค่าธรรมเนียม 2 ปีแรก และค้ำประกันสูงสุด 200,000 บาทต่อราย

**2. โอกาสเริ่มต้น** ด้วยแฟรนไชส์ จากผู้ประกอบการลูกค้า บสย. ร่วมเปิดบูธในโซน Franchise SMEsโดยนำลูกค้า 2 รายที่ บสย. ให้การค้ำประกัน เจ้าของแบรนด์ “หมูทอดในตำนาน” และแบรนด์ “หมีปรุง” มาให้คำแนะนำแก่บุคคลทั่วไปที่ต้องการเป็นเจ้าของธุรกิจในรูปแบบแฟรนไชส์

**3. โอกาสเติมความรู้** นำผู้เชี่ยวชาญจากศูนย์ที่ปรึกษาทางการเงิน SMEs (บสย. F.A. Center) มาให้ความรู้ ในหัวข้อ การเข้าถึงแหล่งเงินทุนของ SMEs ในวันที่ 17 พฤษภาคม 2567 เวลา 14.00 – 14.30 น. และผู้ประกอบการเจ้าของแฟรนไชส์ “หมูทอดในตำนาน” และ “หมีปรุง” ที่จะมาให้ความรู้ให้กับผู้ที่ต้องการลงทุนหรือเป็นเจ้าของธุรกิจแฟรนไชส์ ในวันเสาร์ที่ 18 พฤษภาคม 2567 เวลา 15.00 – 16.00 น.

**4. โอกาสให้สังคม** ส่งเสริมความสามารถกลุ่มพิเศษ ร่วมเป็นส่วนหนึ่งในการให้สังคม ร่วมส่งเสริมคุณภาพชีวิตเด็กออทิสติก ด้วยศิลปะบำบัด ต่อยอดอาชีพ โดยร่วมบริจาคเงินด้วยการสแกน QR Code ให้แก่ มูลนิธิออ ทิสติกไทย รับของที่ระลึกคอลเล็กชันลายพิเศษ “บสย. x อาร์ต สตอรี่” ที่บูธ บสย. ภายในงานเท่านั้น

**ห้ามพลาด! เยี่ยมบูธ บสย. รับคำปรึกษาด้านการค้ำประกันสินเชื่อ และการเข้าถึงแหล่งเงินทุน ที่บูธ L7 ในโซนตลาดเงิน และบูธ S14 และ S16 ในโซน Franchise SMEs** **ตั้งแต่วันที่ 16-19 พฤษภาคม 2567 ณ ชาเลนเจอร์ 2-3 อิมแพ็ค เมืองทองธาน**ี

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*